7. klase

Tēma: Viltus ziņas

2. nodarbība - Kas padara ziņu patērētāju tikumīgu?

**Nodarbības atsegums**

**Nodarbībā sasniedzamie rezultāti**

***Skolēnam veidojas sapratne par to,***

* kādi tikumi nepieciešami, lai kļūtu par tikumīgu lasītāju un/vai ziņu autoru;
* kādi tikumi ir svarīgi, strādājot par žurnālistu;
* kāpēc ir svarīgi būt zinātkāram.

**Skolēnam veidojas morālais ieradums**

* katru jautājumu skatīt atšķirīgi;
* atpazīt situācijas, kurās cilvēku attieksmi un uzvedību var būt ietekmējuši ekstrēmi uzskati;
* noteikt, kādi tikumi nepieciešami labam žurnālistam, un praktizēt tos.

**Atslēgvārdi:** viltus ziņas, žurnālists, faktu pārbaude, kritiskā domāšana, spriestspēja, atbildība, maldinošs, propaganda, satīra.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, dzīvība, brīvība | Patiesība, saskaņa |
| Tikumi | Taisnīgums, drosme, godīgums | Atklātība |

**Mācību materiāli:**

* *PowerPoint* prezentācija.

**Atslēgas jautājumi:**

1. Kādi tikumi ir svarīgi, strādājot par žurnālistu?
2. Kur un kad žurnālists strādāja?
3. Kādēļ šos žurnālistus atceras?
4. Kādus tikumus viņi pauduši?
5. Kāda veida spiediens tiek izdarīts uz žurnālistu?
6. Kā tas var ietekmēt viņa uzvedību?

Mācību aktivitātes

Ierosme

**[2. slaids]** Skolotājs uzsāk diskusiju:

* + Kādi tikumi cilvēku padara par labu reportieri?
  + Kādi ir galvenie darba pienākumi un atbildība cilvēkam, kurš ziņo par jaunumiem?

Kolēģu komentāri:

“Skolēni patiešām nopietnāk aizdomājās par viltus ziņām. Līdz šim viņi bija zinājuši, ka tādas eksistē, bet nebija iedomājušies, ka tas skar arī viņus.”

“Atšķirt viltus ziņas no īstām. Skolēniem tas sagādā problēmas.”

1. aktivitāte. Izvairīšanās no viltus ziņām (ieteicamais laiks 5 min.)

**[3. slaids]** Skolotājs pārrunā ar skolēniem iepriekšējā nodarbībā aplūkotos viltus ziņu piemērus un to radītās sekas, turpinot diskusiju: “Kā tu varētu izvairīties no viltus ziņām?”

Apkopojiet klases idejas un pārrunājiet skolēnu atbildes! Pievienojiet klases diskusijai arī savas atbildes!

**[4. slaids]** Skolotājs atgādina galvenos padomus.

* + Pārbaudīt ziņu avotu!
  + Lasīt tālāk par virsrakstu!
  + Pārbaudīt ziņu autoru!
  + Kādi fakti apstiprina ziņu?
  + Pārbaudīt datumu!
  + Vai šī ziņa ir joks?
  + Pārdomāt, vai tev pret šo jautājumu nav aizspriedumu!
  + Konsultēties ar ekspertiem!

2. aktivitāte. Kāpēc tik daudz runā par viltus ziņām? (ieteicamais laiks 5 min.)

**[5. slaids]** Meklē internetā viltus ziņu piemērus.

* Kāpēc šie viltus ziņu piemēri ir nozīmīgi?
* Kādos veidos šie piemēri parāda iesaistīto pušu tikumu trūkumu?
* Kādas negatīvās rakstura iezīmes piemīt iesaistītajiem cilvēkiem?

Kolēģu komentāri:

“Piedāvāto materiālu var integrēt ar latviešu valodas stundu. Piemēram, skolēnam iejusties žurnālista lomā un sagatavot rakstu par aktuālu tēmu.”

“Materiāls sagatavots profesionāli, taču ieteiktu dažiem tematiem video sagatavot atbilstoši tautībai, valstij, kurā atrodamies.”

3. aktivitāte. Domāšanas jautājumi (ieteicamais laiks 5 min.)

**[6. slaids]** Skolotājs piedāvā izlasīt materiālu par viltus ziņu ietekmi uz demokrātiju (<https://lvportals.lv/norises/287732-demokratija-un-viltus-zinas-2017> – ieteicams lasīt sadaļu "īsumā") un pārrunāt problēmjautājumus pārī ar klasesbiedru.

* Vai cilvēki var pieņemt būtiskus lēmumus, ja viņiem pieejamā informācija nav uzticama?
* Vai vairākumam vienmēr ir taisnība?
* Kāda ir plašsaziņas līdzekļu nozīme demokrātijā?
* Vai līderim ir vienmēr jāieklausās cilvēkos?

Aiciniet skolēnus pārrunāt šos jautājumus grupās vai pāros un tad dalīties ar savām idejām klasē!

4. aktivitāte. Zinātkāre (ieteicamais laiks 10 min.)

**[7. slaids]** Skolotājs turpina diskusiju:

* Kāpēc ir svarīgi būt zinātkāram?
* Vai vari nosaukt piemēru?

2. aktivitātē tika pārrunātas dažas negatīvās rakstura iezīmes, kas varētu būt saistītas ar viltus ziņu izplatīšanu.

* Vai vari aprakstīt pozitīvās rakstura iezīmes, kas būtu jāattīsta tā vietā?

5. aktivitāte. Cilvēks-morālā autoritāte (ieteicamais laiks 5 min.)

**[8. slaids]** Izlasi stāstu par žurnālistu darbību un valdības radītajiem šķēršļiem viņu darbam Baltkrievijā 2020. gada augustā. (<https://fotokvartals.lv/2021/05/26/viss-attela-del-ka-vara-iznicina-zurnalistiku-baltkrievija/>)

* Kādus tikumus žurnālisti pauda? Kādus šķēršļus viņi pārvarēja?
* Ar kādām grūtībām žurnālisti saskārās, pievēršot uzmanību vardarbībai un protestiem?

Kolēģu komentāri:

“Uzskatu, ka starp 1. un 2. nodarbību nav saiknes. Domāju, ka dotajā plānā ir iekļauta informācija, kuru var sadalīt vēl vienā atsevišķā tēmā, kura nav saistīta ar profesiju “korespondents”. Man gribētos vēl kādu video sižetu par kādu no korespondentiem, interviju.”